钦定古今图书集成/明伦汇编/闺媛典/第309卷 > 皇清四十二 > 曹维宁继妻王氏
## 钦定古今图书集成/明伦汇编/闺媛典/第309卷 > 皇清四十二 > 曹维宁继妻王氏

按《歙县志》：“王氏，黄平贡士曹维宁继妻。维宁贫无生产，以舌代耕。王年十六归曹，温良贞静，操作持家，尝以不逮事姑嫜为恨，遇祭必致丰洁，抚前妻女如己出。维宁没，家益困，子抡彬尚幼，或劝改节，氏怒且泣，断发自矢。抡彬已习农，至是感激发愤力学，壬午补诸生，戊子领乡荐，己丑成进士，壬辰授检讨，癸巳以”

覃恩封氏“太孺人。”